Title: พระราชบัญญัติโอนกรรมสิทธิ์ที่ธรณีสงฆ์ วัดเขาวงกต ตำบลสนามแจง อำเภอบ้านหมี่ จังหวัดลพบุรี  ให้แก่กรมชลประทาน พ.ศ. 2507

พระราชบัญญัติ
โอนกรรมสิทธิ์ที่ธรณีสงฆ์
วัดเขาวงกต ตำบลสนามแจง
อำเภอบ้านหมี่
จังหวัดลพบุรี ให้แก่กรมชลประทาน
พ.ศ. ๒๕๐๗

ภูมิพลอดุลยเดช
ป.ร.
ให้ไว้ ณ วันที่
๒ เมษายน พ.ศ. ๒๕๐๗
เป็นปีที่ ๑๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรโอนกรรมสิทธิ์ที่ธรณีสงฆ์
วัดเขาวงกต ตำบลสนามแจง อำเภอบ้านหมี่ จังหวัดลพบุรี ให้แก่กรมชลประทาน

จึงทรงพระกรุณาโปรดเกล้าฯ
ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา
ดังต่อไปนี้

มาตรา ๑  พระราชบัญญัตินี้เรียกว่า พระราชบัญญัติโอนกรรมสิทธิ์ที่ธรณีสงฆ์
วัดเขาวงกต ตำบลสนามแจง อำเภอบ้านหมี่ จังหวัดลพบุรี ให้แก่กรมชลประทาน พ.ศ. ๒๕๐๗

มาตรา ๒[๑] 
พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่ธรณีสงฆ์ วัดเขาวงกต
ตำบลสนามแจง อำเภอบ้านหมี่ จังหวัดลพบุรี
ภายในแนวเขตตามแผนที่ท้ายพระราชบัญญัตินี้ ให้แก่กรมชลประทาน

มาตรา ๔ 
ให้รัฐมนตรีว่าการกระทรวงพัฒนาการแห่งชาติรักษาการตามพระราชบัญญัตินี้

ผู้รับสนองพระบรมราชโองการจอมพล
ถนอม  กิตติขจรนายกรัฐมนตรี

[เอกสารแนบท้าย]

๑.
แผนที่ท้ายพระราชบัญญัติโอนกรรมสิทธิ์ที่ธรณีสงฆ์ วัดเขาวงกต ตำบลสนามแจง
อำเภอบ้านหมี่ จังหวัดลพบุรี ให้แก่กรมชลประทาน พ.ศ. ๒๕๐๗

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชบัญญัติฉบับนี้ คือ เนื่องจากกรมชลประทานจะขุดคลองส่งน้ำสาย
๑ อาร์ - ๑๖ อาร์ เพื่อประโยชน์แก่การชลประทาน
ตามโครงการชลประทานช่องแคที่ตำบลสนามแจง อำเภอบ้านหมี่ จังหวัดลพบุรี
และได้ทำการสำรวจแล้วปรากฏว่า แนวเขตคลองส่งน้ำสายนี้ถูกที่ธรณีสงฆ์ วัดเขาวงกต
กรมชลประทานจึงได้ดำเนินการติดต่อกับกรมการศาสนา เพื่อขออนุมัติมหาเถรสมาคม
โอนกรรมสิทธิ์ที่ธรณีสงฆ์วัดดังกล่าวแล้ว ให้แก่กรมชลประทาน บัดนี้
มหาเถรสมาคมได้อนุมัติแล้ว จึงเป็นการสมควรที่จะตราพระราชบัญญัติโอนกรรมสิทธิ์ที่ธรณีสงฆ์
วัดเขาวงกต ตำบลสนามแจง อำเภอบ้านหมี่ จังหวัดลพบุรี ให้แก่กรมชลประทานต่อไป

ละออง/จัดทำ
๑๐ กรกฎาคม ๒๕๔๔

ปาจรีย์/ปรับปรุง
๑ กันยายน ๒๕๔๙

พรรณพร/ปรับปรุง
๑๑ มีนาคม ๒๕๖๒

[๑]
ราชกิจจานุเบกษา เล่ม ๘๑/ตอนที่ ๕๐/หน้า ๓๖๐/๒ มิถุนายน ๒๕๐๗